เช้านี้ 10 โมง! ลุ้น “โปรเม” คว้าแชมป์ LPGA รายการที่ 11-แชมป์แรกในแผ่นดินเอเชีย
เช้านี้ 10 โมง! ลุ้น “โปรเม” คว้าแชมป์ LPGA รายการที่ 11-แชมป์แรกในแผ่นดินเอเชีย
4 มี.ค. 2562

ผู้สื่อข่าวรายงานว่า  โปรเม-เอรียา จุฑานุกาล โปรสาวมือหนึ่งของโลก ระเบิดฟอร์มร้อนแรงหวด 6 อันเดอร์พาร์ 66 จบรอบสามกลับขึ้นมานำเดี่ยวที่สกอร์รวม 11 อันเดอร์พาร์ 205 ลุ้นแชมป์ศึก “เอชเอสบีซี วีเมนส์ เวิลด์ แชมเปี้ยนชิพ” ที่สนามเซนโตซา กอล์ฟ คลับ ตันจงคอร์ส ประเทศสิงคโปร์ เมื่อเสาร์ที่ 2 มีนาคม ที่ผ่านมา
สำหรับศึกแอลพีจีเอทัวร์รายการ “เอชเอสบีซี วีเมนส์ เวิลด์ แชมเปี้ยนชิพ” จัดขึ้นเป็นครั้งที่ 12 ชิงเงินรางวัลรวม 1.5 ล้านเหรียญสหรัฐฯ หรือประมาณ 50 ล้านบาท แข่งขันระหว่างวันที่ 28 กุมภาพันธ์ ถึง 3 มีนาคมนี้ ที่สนามเซนโตซา กอล์ฟ คลับ ตันจง คอร์ส ระยะ 6,718 หลา พาร์ 72 ประเทศสิงคโปร์ แข่งขันแบบสโตรกเพลย์ 4 วันไม่มีการตัดตัว
โดยปีนี้มีนักกอล์ฟเข้าแข่งขันทั้งสิ้น 63 คน และเป็นโปรสาวไทย 4 ราย ได้แก่ โปรเม-เอรียา จุฑานุกาล, โปรโม-โมรียา จุฑานุกาล, โปรแหวน-พรอนงค์ เพชรล้ำ และโปรจูเนียร์-ธิฎาภา สุวัณณะปุระ
สำหรับรอบสามของการชิงชัย โปรเม-เอรียา จุฑานุกาล ผู้นำร่วมในวันแรก ออกสตาร์ทวันที่สามที่อันดับสองร่วมด้วยสกอร์ตามหลังผู้นำสองสโตรก มารอบนี้พัตต์ได้ดีทำ 6 เบอร์ดี้ ไม่เสียแม้โบกี้เดียว จบเข้ามาได้อีก 6 อันเดอร์พาร์ 66 กลับขึ้นเป็นผู้นำเดี่ยวด้วยสกอร์รวม 11 อันเดอร์พาร์ 205 โดยมี มินจี ลี มือสามของโลกจากออสเตรเลีย ที่รอบนี้หวดอีก 5 อันเดอร์พาร์ 67 สกอร์รวมไล่จี้เอรียาเพียงสโตรกเดียว
สรุปผลการแข่งขันกอล์ฟ แอลพีจีเอ ทัวร์ รายการ เอชเอสบีซี วีเมนส์ เวิลด์ แชมเปี้ยนชิพ หลังจบการแข่งขันรอบสาม
อันดับนักกอล์ฟคนอื่นๆ ที่น่าสนใจ
ส่วนวันนี้(3 มี.ค.62) จะแข่งขันเป็นวันสุดท้ายโดยจะเริ่มในเวลา 10.08 น. ตามเวลาในสิงคโปร์ หรือ 09.08 น. ตามเวลาในไทย โดย “โปรเม” จะออกกลุ่มสุดท้ายมี 3 คน ได้แก่ โปรเม จากไทย และมิน จี ลี จากออสเตรเลีย พร้อมด้วย โจดี้ ชาดอฟฟ์ จากอังกฤษ 
ทั้งนี้ถ้าหากได้แชมป์รายการ “เอชเอสบีซี วีเมนส์ เวิลด์ แชมเปี้ยนชิพ” จะส่งผลให้เป็นแชมป์แอลพีจีเอ (LPGA) แรกของ “โปรเม” ในทวีปเอเชีย
สำหรับผลงานโปรเม-เอรียา จุฑานุกาล ปีที่ผ่านมา สรุปรางวัลประจำฤดูกาล 2018 ได่แก่